Muna Da Makomar Bai Daya A Hadin Gwiwar Yaki Da Cutar COVID-19 — Leadership Hausa Newspapers
Maryam Yang
Bayan barkewar cutar numfashi ta COVID-19, kasar Sin ta ci gaba da gabatarwa duniya labarai game da cutar a kan lokaci, kuma ba tare da boye kome ba, da bayani kan nazarin da ta yi kan cutar da sakamakon da ta samu, domin yin ma’amala yadda ya kamata da gamayyar kasa da kasa. A sa’i daya kuma, ta yi hadin gwiwa da hukumar kiwon lafiyar kasa da kasa ta WHO da kuma samar wa kasashen duniya fasahohinta na yin kandagarkin annobar, da yadda likitocin kasar suke ba da jinya ga wadanda suka kamu da cutar. Haka kuma, tana dukufa wajen karfafa hadin gwiwar dake tsakaninta da gamayyar kasa da kasa domin yin nazari kan allurar rigakafi da maganin cutar, ta yadda za ta ba da gudummawa ga kasa da kasa wajen yaki da cutar.
Tabbas za mu cimma nasarar yaki da annobar da kuma kiyaye zaman lafiyar al’ummomin kasa da kasa yadda ya kamata, ta hanyoyin hadin gwiwar kasa da kasa, da ma nuna goyon baya ga juna, ta yadda za mu gina makoma mai haske. (Marubuciya: Maryam Yang Ta CRI Hausa)